b'\n_START_ARTICLE_\nAlpinisti\xc4\x8dno smu\xc4\x8danje\n_START_PARAGRAPH_\nAlpinisti\xc4\x8dno smu\xc4\x8danje predstavlja nadgradnjo turnega smu\xc4\x8danja v visokogorju, ki se odvija na ve\xc4\x8djih strminah (nad 45 stopinj) oziroma bolj izpostavljenih pobo\xc4\x8djih, kjer vsak zdrs ali padec predstavlja resno nevarnost. _NEWLINE_Za\xc4\x8detki alpinisti\xc4\x8dnega smu\xc4\x8danja v visokih alpskih stenah segajo v sredino tridesetih let. Opazno pa je postalo \xc5\xa1ele za\xc4\x8detkom sedemdesetih let in takrat kmalu za\xc5\xbeivelo tudi v Sloveniji._NEWLINE_Pri alpinisti\xc4\x8dnem smu\xc4\x8danju se uporablja ve\xc4\x8d na\xc4\x8dinov ocenjevanja te\xc5\xbeavnosti, ki upo\xc5\xa1tevajo ve\xc4\x8d elementov, predvsem pa naklonino in izpostavljenost. Pri nas se je udoma\xc4\x8dila francoska lestvica, ki ima sedem osnovnih stopenj za skupne te\xc5\xbeave smu\xc4\x8darskega podviga (I-VII). Pokriva vse te\xc5\xbeavnosti, od najla\xc5\xbejih turnih, do najte\xc5\xbejih alpinisti\xc4\x8dnih smukov. Pri te\xc5\xbeavnostih okoli III stopnje turno smu\xc4\x8danje brez ostre meje preide v alpinisti\xc4\x8dno.'